section_heading: Opis
paragraph_text: Antička vila smještena je u uvali Soline, na dnu plodnoga polja uz malo naselje Vlaku na otoku Svetom Klementu, na Paklinskim otocima. Okrenuta je prema zapadu uz samu morsku obalu, a dio kompleksa pruža se i u samu plitku uvalu. Rimska vila u uvali Soline na otoku sv. Klementu u cjelini predstavlja najreprezentativniji objekt iz kasnohelenističkoga i rimskoga razdoblja na širem području grada Hvara.